# Ein sehr kurtzweilige vnd hochnutzliche Fabel / von der Tyranney

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Ein sehr kurtzweilige vnd hochnutzliche Fabel / von der Tyranney |
| Untertitel: | |
| aus: | Vorlage:none |
| Herausgeber: | Schnell, Bartholomäus (der Ältere) |
| Auflage: | |
| Entstehungsdatum: | |
| Erscheinungsdatum: | 1618 |
| Verlag: | |
| Drucker: | {{{DRUCKER}}} |
| Erscheinungsort: | Hohenems |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | im VD17 unter der Nummer 1:089071A |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| 1 089071A 001.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien:
* Als Grundlage dienen die Wikisource:Editionsrichtlinien
* Die Wiedergabe folgt in der Schreibweise der Vorlage.
* Abkürzungen sind aufgelöst.
* Überschriebene e über den Vokalen a, o und u werden als moderne Umlaute transkribiert.
| Innhalt. Die Fabel redt von Tyranney:  Zeigt / wie es so gefährlich sey /  Bey Hoff zureden außher frey. DEr Löw / als aller Thier ein König /  Hielt etlich seiner Räht argwönig / Vnd meint er hett vrsach genug /  Daß er sie straffen möcht mit fug: Gedacht allein / wie ers angriff /  Daß ihm derselben keinr entlüff: Besorgte / mach er ein Proceß /  Sie möchten sich außreden / deß / Was er bring wider sie auff oban:  Drumb griff er sein sach also an: Weyl an der zahl waren nur drey /  Da Wolff der erst war an der Reyh / Dann der Esel / zu letst der Fux /  Ließ er sie all drey bscheiden flux / Bey Hoff sich gsambt zustellen eyn:  Vnd gab der sach ein solchen schein: Wie ihm fürkom ein handel schwer /  Da er ihrs Rahts nottürfftig wer. Als sie nun kamen zu der stett /  Vnd er sie wol empfangen het: Wußt / daß sein Höle vbel stunck:  Fragt er den Wolff / was ihn bedunck / Von seinem Köngklichen Pallast?  Den Wolff sein zung bald überrast: Besorgte sich keiner gefaar /  Vnd sprach: Herr König es ist waar / Schön vnd zierlich ist der Pallast:  Allein dunckt mich / er stinck zu fast! Vnd eh er recht besah das ort /  Faßt ihn der Löw bey disem wort. Sprach: Schmähest mich in meinem Hauß /  Was thust / wann ich dich ließ darauß? Zerriß in stracks in seinem Grimm.  Vnd wendt zum Esel seine Stimm. Sag: wie gefallt dann dir mein Hoff?  Der Esel / den die forcht betroff / Antwortet. Herr / wie mich bedeucht /  In ewerm Sal es lieblich reucht. Meint ihm solt nit gehn wie dem Wolff.  Doch aber ihn solchs wenig holff. Dann zornig fuhr ihn an der Lew.  Esel / du bist mir nit getrew: Was mir der Wolff zu vil gesagt;  Sagstu zu wenig / als verzagt: Dein schmeichlerey / vnd deß Wolffs trutz /  Schaffet euch beiden gleichen nutz! Der Löw den Esel auch zerriss.  Fuchs gdacht zuhalten sein gebiss / Als ihn der König auch gefragt:  Sprach er: Mein Herr / der schnupp mich plagt / Daß ich rieche keinen geruch:  Vnd manglet mir jetz mein schnupthuch / | Welchs in der eyl ich ließ dahinden.  Der Löw meint auch vrsach zufinden / Daß er erhaschen köndt den Fuchs.  Sagt: Du bist vrsach deß Geruchs / Durch deinen schnupp / welcher duchloff /  Mit seinem gstanck den gantzen Hoff. Herr König / sprach der Fuchs in eyl /  Daß euch der zorn nit übereyl: Laßt mich vorlangen mein schnuppthuch;  Alsdann erkennet den Geruch. Der König gab ihm dessen fug.  Der Fuchs braucht schnell disen betrug: Vnd bracht der Füchßin vnderthuch.  Der Löw sprach: pfuy dich der Geruch Ist ärger / dann meins Hoffs gestanck:  Nit fählen kans / du bist Todt Kranck / Oder dein Hauß ist angesteckt.  Daß nun mein Hoff bleib vnbesteckt / Fahr hin: Komm wider zu der stund /  Alsbaldt du wider bist gesund: Daß ich mit dir / an statt dern beeden /  Mich mög nach notturfft vnderreden. Der Fuchs / dem sein list wol erschossen /  Merckte gar leichtlich disen possen: Daß ihn der Löw auch fressen wölte /  Wenn er sich bey ihm gsund eynstölte: Bedanckte sich / vnd macht angends  Ein demütige Reverentz: Nam seinen abschid von dem Hoff.  Doch ihn der Löw nie mehr antroff;  Dann er in sicherheit verschloff. Erinnerung auß der Fabel.  WO Tyranney nimt überhand /  Findt Gricht vnd Recht  nit mehr bestand:  Sonder Gewalt / List vnd Betrug / | Mit falschen schein / hat den vorzug! Wer d'Warheit redt komt in gefahr:  Ja offt wol vmb das Leben gar. Wirdt dann gebraucht die schmeichelkunst:  So findt sie doch auch kleine gunst: Sonder man nimt daher erst schein /  Dich zbringen auch in gfahr vnd pein. Vnd hilfft da nichts / es muß hindurch:  Gleich wie der pflug macht eine furch. Vnd geht alsdann an solchem ort /  Wie man waar sagt in eim sprichwort: Daß der / der schlagen wolt einen Hund /  Gar bald auch einen Bengel fund: Vnd da man schon nit ursach gab /  Nam man sie von eim zaun herab. Derhalben klug der billich heißt /  Der sich herauß zuwicklen weißt. Jedoch wie klug er immer ist /  So braucht es noch all ränck vnd list. Vnd wirdt noch gfragt: ob man hab fug /  Gfahr abzuwenden mit betrug? Zwar mancher ist der solches glaubt /  Der darfur halt es sey erlaubt. Ich setz an sein ort wie dem sey.  Doch aber findt sich das darbey / Daß der gstalt der Warheit sich muß leyden:  Welchs doch ein jeder Christ solt meyden. Das best ist: Wer Hoff nit muß seyn /  Daß keiner sich selbs tringe eyn: So bleibt er sicher vnd wol frey /  Für solcher gfahr vnd Tyranney. Wer aber je / nach dem Beruff /  Darzu ihn sein Gott selbst erschuff / Muß seyn bey Hoff / im Raht im Gricht / (Ohn welches sonst die welt bstünd nicht) Der setz auff Gott sein zuversicht:  Vnd bleib getrew / in seiner pflicht / An Gott / vnd seiner Obrigkeit:  Liebe das Recht / vnd die Warheit: Vnd sey in allem thun beflissen /  Das er behalt ein gut Gewissen. Komt dann schon widerwertigkeit /  Gleich selbsten von der Obrigkeit: Die etwan dein Trew nit erkennt.  Oder wirst von der Welt angrennt: Die dich verlestert vnd verkleint /  Die anderst redt / vnds anderst meint: Vnd man drauff (ob man schon nit sicht  Ins Hertz) gleichwol ein Vrtel spricht. Oder was sonsten Gott verhengt /  Daß du mit Creütz wirst angesprengt. So wirdt jedoch dir Gott beystahn /  Dein Ehr retten vor jederman / Vnd dir helffen auß aller gfahr /  Gott geb / wie dir bestellet war: Dich segnen / vnd nach disem Leben /  Das Ewig dir zur bkrönung geben. M. G. |